# ארוס (לוויין)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארוס הוא שמה של סידרת לווייני צילום מסחריים אשר תוכננו על ידי התעשיה האווירית בעבור החברה "אימג'סאט", בה היא שולטת. פירוש השם EROS הוא Earth Resources Observation Satellite. באימג'סאט הודיעו על כוונות לשגר לחלל שישה לוויינים, אשר יביאו לכיסוי מלא של כל כדור הארץ. ארוס A ו B פעילים כיום בחלל.

## [עריכה] הלוויין הראשון

לוויין ארוס

ארוס A1, הלוויין הראשון בסדרה, שוגר ב-5 בדצמבר 2000. השיגור התבצע על גבי המשגר הרוסי Start-1 באתר השיגור קוסמודרום סבובודני שבסיביר. הלוויין ארוס A1 נע במסלול הקפי נמוך (LEO) בגובה של 480 ק"מ. מסלול ההקפה שלו הוא מסלול מסונכרן לשמש (מסלול פולרי) הנע בין הקטבים, וזאת כדי שהצילום יתבצע תמיד באור יום. ארוס A1 נבנה על בסיס הלוויין אופק 3 ומידותיו הן: גובה-2.3 מ'. קוטר-1.2 מ' גוף, 0.7 מ' ראש. מסה בשיגור-250 ק"ג .

ארוס A1 חוצה את קו המשווה ב-09.45 בבוקר שעה מקומית, לווייני ארוס שישוגרו בעתיד ירחיבו את ממד הזמן, דהיינו זמני החצייה שלהם מעל כל נקודה ינועו בין אמצע הבוקר לאמצע הצהרים. באופן זה ניתן יהיה לפצות על תנאי ראות לקויים שינבעו מעננים בגבהים שונים. מערך הלוויינים המתוכנן של אימאג'סאט אינטרנשיונל, לכשתושלם הצבתו והפעלתו בחלל, יאפשר ללקוחות החברה לצלם כל נקודה על פני כדור הארץ מספר פעמים ביום.

הלוויין נועד לשמש מהנדסי חקלאות, מתכנני ערים ובעלי מקצועות נוספים הזקוקים לתמונות מפורטות של מקומות שונים בעולם, אולם הוא יכול לספק גם צילומים לצורכי ביון, עם רזולוציה אופטית של 1.2 מטר.

השיטה שבה עובדים הלוויינים המסחריים מאפשרת צילום אזורים נבחרים לפי הזמנת הלקוח, או במקרים שהדבר נדרש, הלקוח מקבל את השליטה על הלוויין כשזה עובר מעל אזורים המעניינים אותו בלי שמפעילי הלוויין ידעו מה הוא צילם. כמובן שמעל למדינת ישראל לא מתאפשר לאף גורם שאיננו ממשלתי ישראלי לצלם.

## [עריכה] הלוויין השני

ארוס B, הלוויין השני בסדרה, שוגר ב-25 באפריל 2006, על טיל "סטארט 1" מקוסמודרום סבובודני בסיביר, רוסיה למסלול בגובה של כ-500 ק"מ. ב־28 באפריל 2006 הודיעה חברת "אימג'סאט" שהתקבלו צילומים ראשונים מהלוויין ארוס B(קישור לתמונה הראשונה).

הלוויין מצוייד במצלמה בעלת רזולוציה גבוהה, 70 סנטימטר, מתוצרת חברת אל-אופ. רזולוציה זו נחשבה עד לפני שנים אחדות כרזולוציה לצרכים צבאיים, אולם כיום מותר למכור תמונות אזרחיות שצולמו ברזולוציה זו. משקלו של הלוויין הוא 290 ק"ג בלבד - מהקלים בעולם. הוא מתוכנן לפעול כעשר שנים.

## [עריכה] הלוויין השלישי

ארוס C, הלווין השלישי בסדרה, אמור להיות משוגר בשנת 2009. פרטיו הטכניים טרם נקבעו.

## [עריכה] ביקורת מבקר המדינה

בספטבר 2005, פורסם דוח ביקורת חמור של מבקר המדינה על כך שחלקה של התעשיה האווירית בהפסד המצטבר של אימג'סאט, מפעילת הלווין ארוס הגיע ל-36.7 מיליון דולר. תגובת התעשיה האווירית היתה: טבעי שבתחום חדשני כגון שוק מכירות תצלומי לוויינים, התחזיות עליהן התבססה התוכנית העיסקית, על אף שנערכו בצורה יסודית ומעמיקה, התממשו רק בחלקם.

## [עריכה] קישורים חיצוניים

- דף הבית של סוכנות החלל הישראלית
- דף הבית של חברת אימג'סאט
- הפרק בדוח מבקר המדינה העוסק בחברה המפעילה את לוויני ארוס, באתר "הידען" (עדיף לפתוח בחלון נפרד)
- דיווח על השיגור, באתר "הידען" (עדיף לפתוח בחלון נפרד)
- חנן גרינברג, לוויין הריגול הישראלי החדש שוגר לחלל, על שיגור ארוס B, באתר YNET
- תמונות ראשונות מארוס B, חדשות ערוץ 2
- ארוס B - ראיון עם שמעון אקהאוז, מנכ"ל אימאג' סאט - באתר "אומדיה"

מקור: http://he.wikipedia.org../../../%D7%90/%D7%A8/%D7%95/%D7%90%D7%A8%D7%95%D7%A1_%28%D7%9C%D7%95%D7%95%D7%99%D7%99%D7%9F%29.html

קטגוריות: תוכנית החלל הישראלית | לווינים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Nederlands